Document ID: 31982R0897

31982R0897
L 106/7
SLUŽBENI LIST EUROPSKE UNIJE
20.04.1982.
UREDBA KOMISIJE (EEZ) br. 897/82
od 20. travnja 1982.
o trećoj izmjeni Uredbe (EEZ) br. 1842/81 u vezi s dodjelom prilagođenih subvencija za žitarice koje se izvoze u obliku određenih jakih alkoholnih pića
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2727/75 od 29. listopada 1975. o zajedničkoj organizaciji tržišta žitarica (1), kako je zadnje izmijenjena Uredbom (EEZ) br. 3808/81 (2), a posebno njezin članak 16. stavak 6. i članak 24.,
uzimajući u obzir Uredbu Vijeća (EEZ) br. 1188/81 od 28. travnja 1981. o utvrđivanju općih pravila dodjele prilagođenih subvencija za žitarice koje se izvoze u obliku određenih jakih alkoholnih pića i kriterija utvrđivanja iznosa tih subvencija te o izmjeni Uredbe (EEZ) br. 3035/80 u pogledu određenih proizvoda koji nisu obuhvaćeni Prilogom II. Ugovoru (3), a posebno njezin članak 12.,
budući da Uredba Komisije (EEZ) br. 1842/81 (4), kako je zadnje izmijenjena Uredbom (EEZ) br. 3487/81 (5), utvrđuje postupak za dodjelu prilagođenih subvencija za žitarice izvezene u obliku određenih jakih alkoholnih pića;
budući da članak 1. stavak 2. Uredbe (EEZ) br. 1842/81 utvrđuje da izjava o plaćanju sadrži neto masu proizvoda; budući da, štoviše, članak 4. stavak 3. iste Uredbe utvrđuje da upotrijebljene žitarice ili slad moraju biti zdrave i kvalitete primjerene trgovini; budući da, radi jasnoće, treba definirati pojam vlage koji se koristi u toj Uredbi;
budući da sadržaj vlage u žitaricama obično ne prelazi 16 %; budući da se žitarice sa sadržajem vlage koji prelazi 16 % ponekad koriste u proizvodnji viskija; budući da je u skladu s tim potrebno predvidjeti smanjenje; budući da smanjenje treba biti veće u slučajevima kada sadržaj vlage u upotrijebljenim žitaricama prelazi 18 % kako bi se uzela u obzir činjenica da te žitarice nisu sušene;
budući da Uredba Vijeća (EEZ) br. 2731/75 (6), kako je zadnje izmijenjena Uredbom (EEZ) br. 1156/77 (7), također utvrđuje standardnu metodu ispitivanja sadržaja vlage u žitaricama; budući da je potrebno pozvati se na tu metodu uz istovremenu dozvolu korištenja drugih često korištenih metoda, pod uvjetom da one pružaju dovoljna jamstva;
budući da su mjere predviđene ovom Uredbom u skladu s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Članak 1. Uredbe (EEZ) br. 1842/81 mijenja se kako slijedi:
1.
Stavku 2. dodaje se sljedeća točka (c):
„(c)
sadržaj vlage.”
2.
Dodaje se sljedeći stavak 3.:
„3. Za potrebe ove Uredbe, neto masa korištenih žitarica je njihova neto masa sa sadržajem vlage koji ne prelazi 16 %. Ako sadržaj vlage korištenih žitarica prelazi 16 %, ali nije veći od 17 %, masa koju treba uzeti u obzir u smislu plaćanja je neto masa umanjena za 1 %. Ako sadržaj vlage žitarica prelazi 17 %, ali nije veći od 18 %, smanjenje je 2 %. Ako sadržaj vlage korištenih žitarica prelazi 18 %, smanjenje iznosi 2 % za svaki 1 % vlage iznad 16 %.
Standardna metoda utvrđivanja sadržaja vlage žitarica namijenjenih proizvodnji jakih alkoholnih pića iz Uredbe (EEZ) br. 1188/81 u Zajednici jest ona prikazana u Prilogu II. Uredbi (EEZ) br. 2731/75.
Međutim, odobrava se i uporaba drugih često korištenih metoda, pod uvjetom da mogu dovesti do rezultata koji se ne razlikuju od rezultata standardne metode za više od pet decimalnih mjesta.
Države članice obavješćuju Zajednicu o metodama koje se razlikuju od standardne metode Zajednice iz trećeg podstavka.”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Primjenjuje se s učinkom od 1. srpnja 1982.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. travnja 1982.

Labels: 3
17
16